Európa – Köztérkép
Passau, Europaplatz
Alternatív, helyi címek:Europa, Európa elrablása
Angol cím:Europe
Az Europaplatz közepén, a Bahnhofstrasse 28. közelében.
2019.01.15. 16:57
Renate König-Schalinski német szobrászművész alkotása áll a passaui Europaplatzon 1989. óta. Az alkotás neve Európa. A modern bronz szobor Európé föníciai királylányt ábrázolja, amint a görög mitológia elbeszélése szerint, Zeusz bika alakjában elrabolja. A szobor egyéni látásmódról és kifejezőeszközökről beszél nekem. Európé meglepődött, kissé megrémült, talán tanácstalan tekintettel, de testtartásában megadóan tűri az erős, lendületes mozgásában jól ábrázolt bika általi elrablását. A vasútállomás előtti tér közepén, egy kör alakú, a tér burkolatával egyező anyagú, egy lépcsőfoknyi magasságú talapzaton látható a szobor.
A jelenetet sugalló görög mitológiai elbeszélést többféle feldolgozásban megismerhetjük. Én egyikből idézem fel a történetet, mely szerint Európé mitikus alakja Hésziodosz korában még csak a tengeri istennők egyikeként szerepel. A képi ábrázolások tanúsága szerint a Kr. e. 6. századtól kialakul az elrablásáról szóló mitologéma. Európé, Agénór szidóni király leánya fivéreivel – többek között Kadmosszal, Phoinix-szel – él együtt egy palotában, amikor Zeusz szemet vet rá, s hófehér bika képét öltve hátára csalogatja, majd a tenger habjain Kréta szigetére ragadja. Itt azután a fõisten – szokásához híven mentve kalandját – a krétai királyhoz adja a megejtett leányt, de még tőle születik a három legendás krétai ősatya: Minósz, Szarpédón és Rhadamanthüsz. Amint Európé már megálmodta a földrészek érte folyó versengését, Zeusz valóban a mi kontinensünknek ajánlja őt, nevét pedig örök emlékül adja. A történet azonosítható képzőművészeti megjelenítései elsősorban a bikával való találkozásra illetve az elrablás epizódjára korlátozódnak.
Az alkotó Renate König-Schalinski (1942-2011) német festő, szobrász és zománcművész, Passauban született 1942. április 18-án. A zománcozás technikájának elsajátítása után, művészi pályafutása 1973-ban kezdődött a Salzburgi Nemzetközi nyári akadémián, majd
Svájcban tanult. 1975-től Passauban egy galériát vezetett. 2011. március 23-án elhunyt, emlékét számos szép alkotása, közte több nagyméretű köztéri szobor is őrzi.
Passauba érkezni különleges élmény. Felfedezni az útikalauzokban jelzett három folyó, a Duna, az Inn és az Ils találkozását az óváros környezetében, felkeresni a bajor Gizella, I. István királyunk feleségének síremlékét, sétálni a szűk zegzugos régi utcákon, a Dóm téren, ahol a Szent Istvánról elnevezett dóm magasodik elénk, mind felejthetetlen élmény. De Passaunak modern arca is van, melyben sok érdekesség fedezhető fel. Ennek egyik szép példája ez a szobor.
https://regiowiki.pnp.de/wiki/Europaplatz_(Passau)
https://hu.wikipedia.org/wiki/Eur%C3%B3pa
http://okorportal.hu/wp-content/uploads/2012/12/2004_2_gloviczki.pdf
https://de.wikipedia.org/wiki/Renate_K%C3%B6nig-Schalinski
The statue of Europe stands on Europaplatz, in Passau. It represents the mythological scene in which Europe abducted by Zeus in the form of a bull. The creator of this life-size, modern sculpture is Renate König-Schalinski (1942-2011), a German sculptor from Passau. The work was made in 1989, and it has become a symbol of Passau and is very popular in the city, also among young people.
"Európa" c. alkotás fotói Passau településről
2019.01.11. 16:48
kalaposlány 19.01.11. 16:48
2019.01.11. 17:58
kalaposlány 19.01.11. 17:58
19.01.15. 16:57
A közösség publikálta kalaposlány "Európa" c. műlapját!